钦定古今图书集成/明伦汇编/氏族典/第575卷 > 完颜合达
## 钦定古今图书集成/明伦汇编/氏族典/第575卷 > 完颜合达

按《金史完颜合达传》：“合达，名瞻，字景山，少长兵间，习
弓马，能得人死力。贞祐三年，授临潢府推官，权元帅
右监军。北兵至平州招降，合达引兵逆战，知事势不
敌，以本军降于阵。监战以合达北上，留半岁，令还守
平州，已而谋自拔归。四年十一月，合达果率所部及
州民并海西南归国，诏陞镇南军节度使，驻益都，与”
元帅蒙古纲相应接。兴定三年正月，诏伐宋，以合达
为元帅右都监。四年，复为元帅右都监，屯延安。十一
月，夏人攻安塞堡，其军先至，合达与征行元帅纳合
买住御之，夏人大溃，追杀四十里。元光元年正月，迁
元帅左监军，授山东西路吾改必剌世袭谋克，权参
知政事，行省事于京兆。未几，真拜二年二月，以保凤
翔之功，进官，赐金币。是时，河中已破，合达提兵复取
之。正大二年八月，巩州田瑞反，合达讨之，瑞弟济杀
瑞以降。三年，诏迁平凉行省。四年二月，征还，拜平章
政事、芮国公。七年十月己未朔，诏合达及枢密副使
蒲阿救卫州，北兵围解。未几，以蒲阿权参知政事，同
合达行省事于“乡，以备潼关。”八年十一月，邓州报
北兵道饶峰关，由金州而东，于是两省军入邓。戊辰，
北兵渡汉江而北，诸将以为可乘其半渡击之，蒲阿
不从。丙子，兵毕渡，战于禹山之前，北兵小却，二相以
大捷驿报。九年正月丁酉，两省军溃于阳翟之三峰
山，合达知大事已去，欲下马战，而蒲阿已失所在。合
达以数百骑走钧州，城破，北兵杀之。合达熟知敌情，
习于行阵，且重义轻财，与下同甘苦，众亦乐为之用。